EkBass/fiwiki-20250220-pages-articles huggingface dataset:
Ingeborg Rapoport

Ingeborg Rapoport o.s. Syllm (2. syyskuuta 1912 Kribi, Saksan Kamerun – 23. maaliskuuta 2017 Berliini) oli saksalainen lääkäri ja professori. Hänen erikoisalaansa oli neonatologia eli keskosten ja vastasyntyneiden hoito. Syllm joutui pakenemaan Saksasta Yhdysvaltoihin vuonna 1938, koska hänen äitinsä oli juutalainen ja hän jäi tällöin ilman tohtorin tutkintoa. Yhdysvalloissa hän pääsi sisälle naisille tarkoitettuun lääketieteelliseen tiedekuntaan Philadephiassa ja eteni lääkärin urallaan. Hän meni myös naimisiin Venäjän imperiumissa Ukrainassa syntyneen itävallanjuutalaisen kommunistin, kuuluisan fyysikon ja biokemistin Samuel Mitja Rapoportin kanssa. Pariskunta palasi nyt miehen jouduttua mccarthyismin vaaran takia Saksan demokraattiseen tasavaltaan, ja Ingeborg perusti vuonna 1952 Saksan ensimmäisen neonatologian osaston Charité-sairaalaan Berliiniin, jossa hän työskenteli professorina vuoteen 1973 asti, jolloin hän jäi eläkkeelle. Ingeborg Syllm teki väitöskirjansa Hampurin yliopistossa jo vuonna 1938, mutta häneltä evättiin tohtoriksi väittelyn suullinen osuus, koska hänen äitinsä oli juutalainen ja vaikka hänet oli isänsä mukaisesti kasvatettu protestantiksi, hänet kirjattiin ensimmäisen polven ristiveriseksi. Hän suoritti saksalaisen tohtorin tutkintonsa loppuun Hampurin yliopistossa 102-vuotiaana. Väitöskirja koski kurkkumätää. Vaikka Ingeborg Rapoport ei voinut käyttää tietokonetta eikä hänen näkönsä riittänyt kunnolla lukemiseen, hän oli väitöstilaisuudessa arvostelijoiden mukaan aiheensa nykyvaiheestakin perillä riittävästi. Hän omisti tutkintonsa natsien vainojen uhreille. ==Lähteet== Luokka:Saksalaiset lääkärit Luokka:Saksalaiset professorit Luokka:Vuonna 1912 syntyneet Luokka:Vuonna 2017 kuolleet Luokka:Yli satavuotiaiksi eläneet saksalaiset
Lasse Nevanlinna

Lasse Otto Wilhelm Nevanlinna (11. huhtikuuta 1924 Helsinki – 17. joulukuuta 2012 Kauniainen) oli suomalainen professori, diplomi-insinööri ja Imatran Voima Oy:n kehitysjohtaja. Nevanlinna kävi Helsingin Normaalilyseota ja palveli jatkosodan aikana 1941–1943 suomalaisessa SS- vapaaehtoispataljoonassa.Norssin historia : Saksan vapaaehtoiset 1941–1943 Nevanlinna oli 40 vuoden ajan Imatran Voima Oy:n palveluksessa. Hän oli aluksi 400 kV sähkönsiirtoverkon suunnittelutehtävissä ja sen jälkeen hän oli yhtiön tutkimusosaston johtajana ja kehitysjohtajana vuosina 1960–1989. Nevanlinna oli 1960-luvulla mukana Imatran Voiman ja Canadian General Electric Co:n ydinvoimalaitoksen soveltuvuustutkimuksessa. Nevanlinnan johdolla tehtiin selvitys talouskasvun ja energiantarpeen välisestä riippuvuudesta ja samassa yhteydessä luotiin pohja myös Etelä-Suomen rengasmaisen sähkönsiirtuverkon rakentamiselle. Myöhemmin Nevanlinna oli käynnistämässä Suomen ja Ruotsin suurjännitteisten 400 kV siirtoverkkojen yhdistämistä. Nevanlinna kiinnostui 1980-luvulla energiatehokkuudesta ja perusti energiatehokkaita ratkaisuja kehittäneen kehitysyhtiön. Hän toi esille myös fossiilisten polttoaineiden käytön ja ilmaston lämpenemisen välisen yhteyden. Lasse Nevanlinnan muistokirjoitus (Helsingin Sanomat Muistot) == Teoksia == * Energy Conservation (Report on Energy Conservation 1985 to 2020) : executive summary ; prepared by the Conservation Commission of WEC by Lasse Nevanlinna and Fjalar Kommonen. World Energy Conference, Helsinki 1977 * Kasvihuoneilmiö, ilmastonmuutos ja Suomi ; kirj. Matti Janhunen ja Lasse Nevanlinna. Teknillisten tieteiden akatemia, Helsinki 1990 == Lähteet == Luokka:Suomalaiset insinöörit Luokka:Suomalaiset SS-sotilaat Luokka:Vuonna 1924 syntyneet Luokka:Vuonna 2012 kuolleet
Selviytymistaidot

Selviytymistaidot ovat taitoja selviytyä erilaisissa olosuhteissa, kuten selviytyä luonnossa ilman perustarpeita tai tehdä tuli ilman tulentekovälineitä. Selviytymistaitoja ovat myös lääkintä- ja ensiaputaidot erilaisissa onnetomuuksissa, sekä suunnistaminen, suojan rakentaminen ja veden ja ruoan hankkiminen hätätilanteissa. Tarpeisiin on sovellettu selviytymistaitoja, kuten tuliporaa ja likaveden suodattaminen kasveilla ja hiekalla. Eri maiden armeijat ja erityisesti erikoisjoukot käyttävät eri selviytymismenetelmiä ja -taitoja luonnossa selviytymiseen. Myös partiossa harjoitellaan jonkin verran selviytymistaitoja. == Katso myös == * Survivalismi == Lähteet == == Aiheesta muualla == Luokka:Selviytymistaidot
Linyi

Linyi (, pinyin: Línyí Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista eteläkaakkoon ja noin 80 kilometriä Keltaisenmeren rannalta länteen. Linyin prefektuurin pinta-ala on 17 186 neliökilometriä ja väkiluku 10,04 miljoonaa (2010). Vuoden 2010 väestönlaskennassa se oli Kiinan 13. väkirikkain kaupunki, kun tarkasteltiin vähintään prefektuuritason hallinnollisia kaupunkialueita. Prefektuurin nähtävyyksiin kuuluu historiallisten ja kulttuurinähtävyyksien lisäksi esimerkiksi Mengshanin kansallispuisto. Paikallishallinnollisesti prefektuuri jakautuu kolmeen kaupunkipiiriin (Lanshan, Luozhuang, Hedong) ja yhdeksään näitä ympäröivään piirikuntaan. Prefektuuri rajoittuu idässä Rizhaon ja Lianyungangin prefektuuritason rannikkokaupunkeihin, etelässä Xuzhoun, lännessä Zaozhuangin ja Jiningin sekä pohjoisessa Tai’anin, Zibon ja Weifangin prefektuuritason kaupunkeihin. == Ilmasto == Linyissä on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 14 °C ja keskimääräinen sademäärä 850 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin –1 °C. Sateisin kuukausi on heinäkuu, jolloin sataa keskimäärin noin 260 millimetriä. Tammikuu puolestaan on kuivin kuukausi. Silloin keskimääräinen sadanta on 11 millimetriä. == Lähteet == == Aiheesta muualla == *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Sauro-luokka (hävittäjä)

Sauro-luokka oli Italian kuninkaallisen laivaston neljän 1922-1927 valmistetun hävittäjän muodostama alusluokka. == Alukset == Sauro-luokan hävittäjätWhitley, M. J. s. 160 Nimi Telakka Kölinlasku Vesille Valmis Kohtalo RN Cesare Battisti Cantieri navali Odero, Sestri Ponente 9. helmikuuta 1924 11. joulukuuta 1926 13. huhtikuuta 1927 miehistönsä upottama 3. huhtikuuta 1941 RN Daniele Manin CNQ, Fiume 9. lokakuuta 1924 15. kesäkuuta 1925 1. maaliskuuta 1927 upotettu 3. huhtikuuta 1941 RN Francesco Nullo CNQ 9. lokakuuta 1924 14. marraskuuta 1925 15. huhtikuuta 1927 upotettu 21. lokakuuta 1940 RN Nazario Sauro Odero 9. helmikuuta 1924 12. toukokuuta 1926 23. syyskuuta 1926 upotettu 3. huhtikuuta 1941 ==Lähteet== * * ===Viitteet=== *
Lehtisaari (täsmennyssivu)

Lehtisaari -nimisiä saaria ovat: *Lehtisaari (), Suomenlahden saari ja osa- alue Helsingissä *Lehtisaari, Päijänteen saari Jyväskylässä, entisen Säynätsalon kunnan alueella *Lehtisaari Tuomiojärven saari Jyväskylässä *Lehtisaari, Päijänteen saari Padasjoella *Lehtisaari (ruots. Lindö), Lohjanjärven saari Lohjalla *Lehtisaari, Pyhäjärven saari Tampereen Pyynikillä == Katso myös == * Lehtisaaret, saariryhmä Espoon Suvisaaristossa * Lehtisaaret, saariryhmä Päijänteellä Sysmässä
Weifang

Weifang (, pinyin: Wéifāng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 190 kilometriä maakunnan pääkaupunki Jinanista itään. Weifangin prefektuurin pinta-ala on 15 829 neliökilometriä ja väkiluku 9,4 miljoonaa (2020). Prefektuuri tunnetaan esimerkiksi tekstiiliteollisuudestaan ja käsityöteollisuuden tuotteista. Marco Polon kerrotaan Kiinan matkallaan käyneen kaupungissa ja tutustuneensa siellä ilmeisesti paperista tehtyihin leijoihin. Osin tämän johdosta, kaupungissa on vuodesta 1984 lähtien järjestetty vuosittain kansainvälinen leijafestivaali ja kaupungissa on leijamuseo. Turistinähtävyyksiin kuuluvat myös 29 huippuinen Yivuori, monien taolaisten ja buddhalaisten pyhäkköjen Yunmenvuori, useiden luonnonlähteiden Vanha lohikäärmejärvi ja Shihu-puutarha. Prefektuuri rajoittuu idässä ja etelässä Yantain, Qingdaon ja Rizhaon prefektuuritason rannikkokaupunkeihin, lounaassa Linyin, lännessä Zibon ja luoteessa Dongyingin prefektuuritason kaupunkeihin. Pohjoisessa prefektuuria rajaa Bohainmeri. == Ilmasto == Weifangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 13 °C ja keskimääräinen sademäärä 640 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin –3 °C. Sateisin kuukausi on heinäkuu, jolloin sataa keskimäärin noin 190 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä. == Lähteet == == Aiheesta muualla == Luokka:Shandongin kaupungit Luokka:Shandongin prefektuurit
Rizhao

Rizhao (, pinyin:Rìzhào Shì) on prefektuuritason satamakaupunki Kiinan Shandongin maakunnassa. Kaupunki sijaitsee linnuntietä noin 260 kilometriä maakunnan pääkaupunki Jinanista kaakkoon. Prefektuurin pinta-ala on 5 310 neliökilometriä ja väkiluku 2,80 miljoonaa (2010). Kaupungissa sijaitseva Rizhaon satama lukeutuu maailman 20 suurimman rahtisataman joukkoon. Paikallishallinnollisesti prefektuuri jakautuu neljään piirikuntatason osaan: Donggangin ja Lanshanin piiriin sekä Jun ja Wulianin piirikuntaan. Joskus myös Rizhaon kehittämisvyöhyke ja Shanhaitianin turistikeskuksen alueet ryhmitellään omiksi hallinnollisiksi alueikseen. Prefektuuri rajoittuu lännessä Linyin, pohjoisessa Weifangin ja koillisessa Qingdaon prefektuuritason kaupunkiin. Rizhao sea port.jpg|Rizhaon satamaa. Guang Ming Temple in Wulian Moutain 2011-08.JPG|Guangming-temppeli Wulianvuorella. Wanping kou beach.jpg|Rizhaon tunnetuin uimaranta, Wanpingkou. ==Lähteet== == Aiheesta muualla == *China Postal Code Shandong Province (prefektuuri ja piirikuntataso) (youbianku.com) *
Heze

Heze (, pinyin: Hézé Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 215 kilometriä maakunnan pääkaupunki Jinanista lounaaseen. Hezen prefektuurin pinta-ala on 12 238 neliökilometriä ja väkiluku 8,287 miljoonaa (2010). Prefektuuri rajoittuu idässä Jiningin ja Xuzhoun, etelässä Suzhoun ja Shangqiun, lännessä Kaifengin ja Xinxiangin sekä pohjoisessa Puyangin prefektuuritason kaupunkiin. Hezeä on kutsuttu pionien kotikaupungiksi. Prefektuurin lukuisiin nähtävyyksiin kuuluu esimerkiksi 12 hehtaaria laaja Caozhoun pionipuutarha, jossa on noin 800 erilaista pionilajia tai -lajiketta. == Hallinnollinen jako == Piirikuntatasolla piirikunta jakautuu kahteen kaupunkipiiriin ja seitsemään piirikuntaan (numerointi kuten kuvassa): * 1. Mudan (kaupunkipiiri) * 8. Dingtao (kaupunkipiiri) * 2. Caon piirikunta tai Caoxian * 3. Shanin piirikunta tai Shanxian * 4. Chengwu * 5. Juye * 6. Yuncheng * 7. Juancheng * 9. Dongming == Galleria == Paeonia Da Fu Gui.jpg|Da Fu Gui -pioni. Paeonia ostii 'Feng Dan Bai'.jpg|Feng dan bai -pioni. Pfingstrosen-jha (180px).jpg| Coral charm -pioni. Paeonia lactiflora 'Peppermint Stick'.jpg|Peppermint stick -pioni. ==Lähteet== == Aiheesta muualla == *China Postal Code: Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Jining

Jining (, pinyin: Jǐníng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 145 kilometriä maakunnan pääkaupunki Jinanista etelälounaaseen. Jiningin prefektuurin pinta-ala on 11 285 neliökilometriä ja väkiluku 8,082 miljoonaa (2010). Seudun nähtävyyksiin kuuluvat muun muassa Unescon maailmanperintökohde eli Qufun kaupungissa sijaitsevat Kungfutsen temppeli ja hautausmaa sekä Kongin perheen kartano; Mengzin (eli Yashengin eli Menciusin) temppeli, Kungfutsen kuuden taidon kaupunki, Shuipo Liangshan ja Weishanjärvi. Tunnettu kiinalainen klassinen romaani Shui hu zhuan (Vesirajan tai vedenvarren tarinat, teosta ei ole suomennettu), mainitsee tapahtumissaan Liangshanin piirikunnan. Piirikuntatasolla kaupunki jakautuu (numerointi kuten kuvassa) * 1. Renchengin piiriin, * 2. Yanzhoun piiriin, * 3. Qufun kaupunkiin, (mm. Kungfutsen hauta yms) * 4. Zouchengin kaupunkiin, * 5. Weishanin piirikuntaan, * 6. Yutain piirikuntaan, * 7. Jinxiangin piirikuntaan, * 8. Jiaxiangin piirikuntaan, * 9. Wenshangin piirikuntaan, * 10. Sishuin piirikuntaan, * 11. Liangshanin piirikuntaan. Prefektuuri rajoittuu pohjoisessa Tai’anin, idässä Linyin, kaakossa Zaozhuangin, etelässä Xuzhoun, lännessä Hezen ja luoteessa Puyangin prefektuuritason kaupunkiin. Qufu south gate.JPG|Qufun kaupungin eteläinen portti. Qufu - Gulou - P1050365.JPG| Qufun gulou, rumputorni. Kong Yanjin - looking north - P1060200.JPG| Henkien tie, eräs kävelyreitti Kungfutsen hautausmaalla Qufussa. Jiaxiang county seat.JPG|Jiaxiangin keskustaa. Wenshang.jpg| Pagoda Wenshangin piirikunnassa. ==Lähteet== == Aiheesta muualla == *China Postal code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Lasten hautausmaa

Lasten hautausmaa on suomalainen vuonna 2013 perustettu rockyhtye. Yhtye julkaisi ensimmäisen EP-levynsä Lasten hautausmaa joulukuussa 2014. Single ”Tuulipuut” ilmestyi huhtikuussa 2015. Yhtyeen esikoisalbumi Lasten hautausmaa ilmestyi 12. kesäkuuta 2015. Yhtye on kotoisin Kouvolasta. Sen laulajana toimii Kristiina Vaara ja lauluntekijänä Tuomo Mannonen. Levy-yhtiönä on Svart Records. Yhtyeen jäsenillä on aiempaa taustaa yhtyeistä Kivesveto Go Go ja A. Takalo & Takavalot. Lasten hautausmaan tyyliä on verrattu yhtyeisiin Kollaa kestää, Mana Mana ja Noitalinna huraa!. Marraskuussa 2015 Suomen Rock-klubien Liitto myönsi yhtyeelle 2000 euron arvoisen ”Tankki Täyteen” -tunnustuspalkinnon, joka jaetaan livemusiikin edistämisestä. Yhtyeen nimi tulee Aapeli Kissala ja Antipatia -yhtyeen kappaleesta ”Lasten hautausmaa”. == Diskografia == === Studioalbumit === * * * * * === EP:t === * === Singlet === * ”Salaa tupakalle” (2016) * ”Onnellinen hullu” (2017) * ”Varsovan lapset” (2017) * ”Sähköisku” (2019) * ”Kaarlo Sarkia 29” (2019) * ”Pilvipoutaa” (2021) * ”Ajokoira” (2021) * ”Puiset nuket” (2022) == Lähteet == == Aiheesta muualla == * Bandcamp. * Discogs. Luokka:Suomalaiset rockyhtyeet Luokka:Kouvolalaiset yhtyeet
Saab 98

Saab 98 on Saabin henkilöautomalli, joka piti julkistaa vuonna 1974. Se oli kooste Saab 95- ja 96 -malleista, jotka sen oli tarkoitus korvata markkinoilla. Projekti kuitenkin hylättiin kannattamattomana. == Historia == Saab 98 -projekti kulki aluksi nimellä X14 ja se alkoi vain kaksi vuotta Saab 99 -mallin ilmestymisen jälkeen. Vuoden 1974 Saab 99:ssä Saab julkisti combi coupé -korimallin ja sitä oli tarkoitus soveltaa nyt uusiksi. Saab 98:n muotoilu perustui Saab 95:een ja siitä vastasi Björn Envall. Mukana oli myös italialainen Sergio Coggiola, joka oli aiemmin työskennellyt Saab Sonett III:n muotoilun parissa. Muutamia prototyyppejä valmistettiin vuosina 1975 ja 1976, mutta lopulta yhtiön suunnitelmat muuttuivat. Saab 95:ää pidettiin jo valmiiksi käytännöllisenä perheautona, joka ajoi pitkälti samaa asiaa kuin Saab 98. Markkinoilla ei katsottu olevan tilaa uudelle mallille 95:n ja 99:n rinnalla. Niinpä koko projektista päätettiin luopua. Yhtä Saab 98 -autoa säilytetään Saab-museossa Ruotsin Trollhättanissa. == Lähteet == 98 Luokka:Konseptiautot
Kelpo Vohlonen

Kelpo Hyvä Vohlonen (myös muodossa Wohlonen; 16. lokakuuta 1879 Orimattila – 18. tammikuuta 1965Kelpo Wohlosen kuolinilmoitus (vain tilaajille) Helsingin Sanomat 26.1.1965, HS Aikakone. Viitattu 10.9.2018.) oli suomalainen painija ja maanmittausinsinööri. Hän lukeutui 1900-luvun alussa Suomen ensimmäisiin huippupainijoihin, saavuttaen urallaan yhden Suomen mestaruuden, yhden SM- hopean sekä kaksi SM-pronssia. == Elämä == Vohlonen syntyi Orimattilan Kuivannon kylässä viisilapsiseen perheeseen. Hänen sisaruksistaan tunnettuja ovat keksijä Tuomas Vohlonen sekä Oma Eeva Vohlonen, joka oli ensimmäinen agrologin tutkinnon suorittanut suomalainen nainen. Vohlosen perhe joutui pian muuttamaan Ruokolahdelle, josta käsin lapset kävivät keskikoulun Lappeenrannassa ja myöhemmin suorittivat ylioppilastutkintonsa Viipurissa. Kelpo ja Tuomas Vohlonen opiskelivat tämän jälkeen maanmittausinsinööriksi Helsingin Polyteknillisessä opistossa.Tommo - kertomus keksijästä Patentti- ja rekisterihallituksen Innogalleria. Viitattu 10.6.2015. Kelpo Vohlonen työskenteli valmistuttuaan pitkään maanmittarina Porissa, jossa hän muiden töidensä ohessa suunnitteli muun muassa Tiilimäen urheilukentän. Vohlosen tytär avioitui vuonna 1935 maantieteilijä Auvo Säntin kanssa.Kuka kukin on (Aikalaiskirja) : Who's who in Finland / 1954 / Projekt Runeberg. Viitattu 10.6.2015.Päivästä päivään. 60 vuotta täyttää tänään..., Helsingin Sanomat, 16.10.1939, nro 279, s. 2, Kansalliskirjaston digitaaliset aineistot. Viitattu 19.10.2024 == Painisaavutukset == Painiurallaan Kelpo Vohlonen edusti Helsingin Atleettiklubia sekä myöhemmin Porin Voimailun Ystäviä. Helsingissä hän oli olympiavoittaja Verner Weckmanin valmennettavana ja voitti kreikkalais-roomalaisen painin raskaan sarjan Suomen mestaruuden vuonna 1903, avoimen sarjan SM-pronssia 1902Kreikkalais-roomalaisen painin SM-kilpailut 1898–04 TUL-paini. Viitattu 10.6.2015. sekä raskaan sarjan pronssia 1906.Kreikkalais-roomalaisen painin SM-kilpailut 1905–09 TUL-paini. Viitattu 10.6.2015. Porin vuosinaan Vohlonen saavutti vielä 1910 raskaan keskisarjan SM-hopeaa tulevan olympiamitalistin Alppo Asikaisen jälkeen.Kreikkalais- roomalaisen painin SM-kilpailut 1910–14 TUL-paini. Viitattu 10.6.2015. Vuonna 1939 ilmestyi Eino ”M-o-n-i” Soinion teos Suomalaisia mestaripainijoita – Carl Allénista Väinö Kokkiseen, jonka kymmenestä artikkelista yksi käsittelee Kelpo Vohlosen uraa.Suomalaisia mestaripainijoita : Carl Allénista Väinö Kokkiseen Kymenlaakson kirjastot. Viitattu 10.6.2015. == Lähteet == Luokka:Suomalaiset insinöörit Luokka:Suomalaiset maanmittarit Luokka:Suomalaiset kreikkalais- roomalaisen tyylin painijat Luokka:Vuonna 1879 syntyneet Luokka:Vuonna 1965 kuolleet
Kati Kaareskoski

Kati Kaareskoski (s. 11. kesäkuuta 1984) on turkulainen thainyrkkeilijä, joka edustaa Turku Thaiboxing Clubia. Ottelijanurallaan Kaareskoski on saavuttanut amatöörien Suomen, Euroopan ja maailmanmestaruuden painosarjassa -45 kiloa. 18 ottelustaan hän on voittanut 14 ja hävinnyt neljä kertaa. Kaareskosken valmentajana toimii Pasi Luukkanen. == Saavutuksia == * IFMA MM-kulta, Pietari, Venäjä 2012 (-45 kg) * IFMA EM-kulta, Antalya, Turkki 2012 (-45 kg) * SM-kulta 2012 (-45 kg) ==Lähteet== == Aiheesta muualla == * FightSport: Kaareskoski elää MM-unelmaa Luokka:Suomalaiset thainyrkkeilijät Luokka:Vuonna 1984 syntyneet Luokka:Elävät henkilöt
RN Cesare Battisti

RN Cesare Battisti () oli Italian kuninkaallisen laivaston Sauro-luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 9. helmikuuta 1924. Alus laskettiin vesille 11. joulukuuta 1926 ja liitettiin laivastoon 13. huhtikuuta 1927.Whitley, M. J. s. 160 == Palvelus == Aluksen miehistö upotti aluksensa 3. huhtikuuta 1941. ==Lähteet== * * === Viitteet === Luokka:Sauro- luokan hävittäjät Luokka:Italialaiset toisen maailmansodan hävittäjät Luokka:Cantieri navali Odero
RN Nazario Sauro

RN Nazario Sauro () oli Italian kuninkaallisen laivaston palvellut Sauro- luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 9. helmikuuta 1924. Alus laskettiin vesille 12. toukokuuta 1926 ja liitettiin laivastoon samana vuonna 23. syyskuuta.Whitley, M. J. s. 160 == Palvelus == Alus upotettiin 3. huhtikuuta 1941. ==Lähteet== * * === Viitteet === Luokka:Sauro-luokan hävittäjät Luokka:Italialaiset toisen maailmansodan hävittäjät Luokka:Cantieri navali Odero
RN Daniele Manin

RN Daniele Manin () oli Italian kuninkaallisen laivaston Sauro-luokan hävittäjä toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 9. lokakuuta 1924. Alus laskettiin vesille 15. kesäkuuta 1925 ja liitettiin laivastoon 1. maaliskuuta 1927.Whitley, M. J. s. 160 == Palvelus == Alus upotettiin 3. huhtikuuta 1941. ==Lähteet== * * === Viitteet === Luokka:Sauro-luokan hävittäjät Luokka:Italialaiset toisen maailmansodan hävittäjät
RN Francesco Nullo

RN Francisco Nullo () oli Italian kuninkaallisen laivaston Sauro-luokan hävittäjä toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 9. lokakuuta 1924. Alus laskettiin vesille 14. marraskuuta 1925 ja liitettiin laivastoon 15. huhtikuuta 1927.Whitley, M. J. s. 160 == Palvelus == Alus upotettiin 21. huhtikuuta 1940. ==Lähteet== * * === Viitteet === Luokka:Sauro-luokan hävittäjät Luokka:Italialaiset toisen maailmansodan hävittäjät
Grönvall

Grönvall, Grönwall on ainakin seuraavien henkilöiden sukunimi: * Camilla Waltersson Grönvall (s. 1969), ruotsalainen poliitikko ja ministeri * Erik Grönwall (s. 1987), ruotsalainen laulaja ja lauluntekijä * Filip Grönvall (1864–1936), suomalainen juristi * Guido Grönvall (1952–1917), suomalainen sanomalehdentoimittaja * Harri Grönvall (s. 1968), suomalainen jalkapalloilija * Janne Grönvall (s. 1973), suomalainen jääkiekkoilija * John Grönvall (1895–1979), suomalainen entisöijä, koristemaalari, luonnontieteellisen museon preparaattori ja luonnonsuojelija * Nanne Grönvall, oik. Marianne Grönvall (s. 1962), ruotsalainen poplaulaja * Ragnar Grönvall (1901–1981), suomalainen kenraalimajuri * Reinhold Grönvall (1851–1916), suomalainen kirkkoherra, lääninrovasti ja kansanedustaja * Sven Grönvall (1908–1975), suomalainen taidemaalari ja professori. == Katso myös == * Gronwallin identiteetti
Pasi Luukkanen

Pasi Luukkanen (s. 27. huhtikuuta 1981) on suomalainen thainyrkkeilijä ja thainyrkkeilyvalmentaja, joka edustaa Turku Thaiboxing Clubia. Vuonna 2002 alkaneella urallaan hän on saavuttanut useita arvokisamitaleja ja otellut lukuisia kansainvälisiä otteluja. 62 ottelustaan Luukkanen on voittanut 40 ja hävinnyt 22 kertaa. Luukkasen valmennuksessa ovat olleet muun muassa Kati Kaareskoski ja Jussi Santalahti. == Saavutuksia == * Suomen mestaruus 2014 (-75 kg) * IFMA PM-hopea, Porvoo 2009 (-67 kg) * IFMA EM-pronssi, Liepāja, Latvia 2009 (-67 kg) * Suomen mestaruus 2009 (-71 kg) * Suomen mestaruus 2008 (-71 kg) * IFMA PM-kulta, Kööpenhamina, Tanska 2007 (-67 kg) * Suomen mestaruus 2006 (-67 kg) == Lähteet == == Aiheesta muualla == * Suomalainen thainyrkkeilijä kansainväliseen tosi-TV-sarjaan Luokka:Suomalaiset thainyrkkeilijät Luokka:Vuonna 1981 syntyneet Luokka:Elävät henkilöt
RN Carlo Mirabello (1915)

RN Carlo Mirabello () oli Italian kuninkaallisen laivaston Mirabello-luokan hävittäjä ensimmäisessä ja toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 21. marraskuuta 1914. Alus laskettiin vesille 21. joulukuuta 1915 ja liitettiin laivastoon 24. elokuuta 1916.Whitley, M. J. s. 158 == Palvelus == Alus upposi osuttuaan miinaan 21. toukokuuta 1941 Albanian rannikolla Dukatonniemen lähistöllä. ==Lähteet== * * === Viitteet === Luokka:Mirabello-luokan hävittäjät Luokka:Italialaiset toisen maailmansodan hävittäjät Luokka:Ansaldo Luokka:Mirabello-luokan risteilijät Luokka:Italialaiset ensimmäisen maailmansodan risteilijät
Jussi Santalahti

Jussi Santalahti (s. 18. maaliskuuta 1994) on suomalainen thainyrkkeilijä, joka edustaa Turku Thaiboxing Clubia. Santalahti on kolminkertainen Suomen mestari ja 37 ottelustaan hän on voittanut 31 ja hävinnyt 6 kertaa. Häntä valmentaa Pasi Luukkanen, Harri Nieminen ja Jani Lehtola. Elokuussa 2015 Santalahti saavutti pronssia thainyrkkeilyn MM-kisoissa, Royal World Cupissa, Bangkokissa. Pronssi oli ensimmäinen suomalaismiehen MM-mitali thainyrkkeilyn A-sarjassa kahdeksaan vuoteen. == Saavutuksia == * Royal World Cup -pronssi 2015 (-81 kg) * Suomen mestaruus 2015 (-91 kg) * Suomen mestaruus 2012 (-81 kg) * Nuorten Suomen mestaruus (-75 kg) == Lähteet == == Aiheesta muualla == * FightSport: Lohja Fight Night: tuloksia ja tunnelmia * http://www.aamuset.fi/naista-puhutaan/urheilu/jussi-santalahti-thainyrkkeili- pronssille-bangkokissa Luokka:Suomalaiset thainyrkkeilijät Luokka:Vuonna 1994 syntyneet Luokka:Elävät henkilöt
RN Carlo Alberto Racchia (1916)

RN Carlo Alberto Racchia () oli Italian kuninkaallisen laivaston Mirabello- luokan hävittäjä ensimmäisessä maailmansodassa. == Valmistus == Alus tilattiin Genovasta Ansaldolta, missä köli laskettiin 10. joulukuuta 1914. Alus laskettiin vesille 2. kesäkuuta 1916 ja liitettiin laivastoon vielä saman vuoden lopulla 21. joulukuuta.Whitley, M. J. s. 158 == Palvelus == Alus upposi osuttuaan miinaan 21. kesäkuuta 1921 Mustallamerellä. ==Lähteet== * * === Viitteet === Luokka:Mirabello-luokan risteilijät Luokka:Ansaldo Luokka:Italialaiset ensimmäisen maailmansodan risteilijät
RN Augusto Riboty (1916)

RN Augusto Riboty () oli Italian kuninkaallisen laivaston Mirabello-luokan hävittäjä ensimmäisessä ja toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 27. helmikuuta 1915. Alus laskettiin vesille 24. syyskuuta 1916 ja liitettiin laivastoon 5. toukokuuta 1917.Whitley, M. J. s. 158 == Palvelus == Alus luovutettiin toisen maailmansodan päätyttyä sotakorvauksena Neuvostoliitolle. Sitä ei koskaan kuitenkaan siirretty, vaan alus romutettiin 1951 Italiassa. ==Lähteet== * * === Viitteet === Luokka:Mirabello-luokan hävittäjät Luokka:Italialaiset toisen maailmansodan hävittäjät Luokka:Ansaldo Luokka:Mirabello-luokan risteilijät Luokka:Italialaiset ensimmäisen maailmansodan risteilijät
Arsen Julfalakyan

Arsen Julfalakyan (, s. 8. toukokuuta 1987 Gjumri) on armenialainen kreikkalais-roomalaisen tyylin painija. Hän on olympiamitalisti sekä maailman- ja Euroopan-mestari. Hänen isänsä on Levon Julfalakyan. Julfalakyan saavutti Lontoon olympialaisissa 2012 hopeaa 74 kg:n painoluokassa hävittyään loppuottelussa venäläiselle Roman Vlasoville. Hän voitti maailmanmestaruuden 75 kg:n sarjassa Taškentissa 2014 kukistettuaan finaalissa kroatialaisen Neven Žugaj'n. Hän sai 74-kiloisissa MM-hopeaa Moskovassa 2010 sekä MM-pronssia Istanbulissa 2011 ja Budapestissa 2013. Julfalakyan voitti Euroopan- mestaruuden 74 kg:n painoluokassa Vilnassa 2009. Hän saavutti EM-hopeaa 75-kiloisissa Vantaalla 2014 sekä EM-pronssia 74-kiloisissa Belgradissa 2012 ja 77-kiloisissa Bukarestissa 2019. Julfalakyan voitti junioreiden maailmanmestaruuden 74 kg:n sarjassa 2007. Hän voitti kadettien Euroopan- mestaruuden 69-kiloisissa 2003 ja 2004 sekä sai junioreiden EM-kilpailuissa 74-kiloisissa hopeaa 2005 ja pronssia 2006. == Lähteet == Luokka:Armenialaiset kreikkalais-roomalaisen tyylin painijat Luokka:Armenialaiset olympiamitalistit Luokka:Vuonna 1987 syntyneet Luokka:Elävät henkilöt
Yhteiskuntasopimus (työmarkkinapoliittinen käsite)

Yhteiskuntasopimus on Suomen pääministerin ja Suomen Keskustan puheenjohtajan Juha Sipilän käyttämä poliittinen käsite, jolla viitataan hallituksen tavoittelemaan yhteisymmärrykseen työmarkkinakysymyksistä työmarkkinajärjestöjen kanssa. Myös keskustan edellinen puheenjohtaja Mari Kiviniemi ehdotti pääministerinä ollessaan yhteiskuntasopimusta. Kiviniemi esitti alkuvuodesta 2011, että eduskuntavaalien 2011 jälkeen solmittaisiin laaja yhteiskuntasopimus. Sopimuksen tarkoitus olisi ollut huolehtia Suomen kilpailukyvystä, maltillisista palkkaratkaisuista ja ostovoiman riittävyydestä. Yhteiskuntasopimuksessa yritykset olisivat sitoutuneet kotimaisiin investointeihin ja saaneet vastineeksi yritysverotuksen alentamisen. Useiden kommenttien mukaan Sipilän käyttämänä on kyse uudesta nimestä tulopoliittiselle kokonaisratkaisulle.Kauppalehti, Mtv, Mtv, Raimo Sailaksen mukaan asia kaatui hallituksen asiantuntemattomuuteen, joko suunnittelijoiden ylioptimismiin tai huonoon työmarkkinoiden pelisääntöjen tuntemiseen. Ahon hallitus käynnisti vuonna 1991 yhteiskuntasopimusneuvottelut, jotka eivät kuitenkaan johtaneet mihinkään.Yle:n Elävä arkisto:"Yhteiskuntasopimuksella haettiin konsensusta lama-Suomeen". 30.04.2015. Viitattu 6.10.2015. Alun perin sana yhteiskuntasopimus on ranskalaisen filosofin Jean-Jacques Rousseaun teoksessaan Yhteiskuntasopimuksesta käyttämä laajempi yhteiskuntafilosofinen käsite. == Lähteet == Luokka:Poliittiset käsitteet Luokka:Suomen työvoimapolitiikka
RN Calatafimi (1923)

RN Calatafimi () oli Italian kuninkaallisen laivaston toisessa maailmansodassa palvellut Curtatone-luokan hävittäjä. == Valmistus == Alus tilattiin Livornosta Cantiere navale fratelli Orlando‎lta. Sen köli laskettiin 1. joulukuuta 1920 ja alus laskettiin vesille 17. maaliskuuta 1923. Alus liitettiin laivastoon 24. toukokuuta 1924.Whitley, M. J. s. 180 == Palvelus == Alus luokiteltiin 1. lokakuuta 1938 torpedoveneeksi (). Saksa valtasi aluksen 9. syyskuuta 1943 Pireuksessa ja alus nimettiin 13. syyskuuta palvelukseen otettaessa Achillekseksi. Alus nimettiin 28. lokakuuta uudelleen TA15:ksi ja 16. marraskuuta edelleen TA19:ksi. Kreikan kuninkaallisen laivaston sukellusvene Pipinos upotti aluksen torpedoimalla 19. elokuuta 1944 Egeanmerellä. ==Lähteet== * * === Viitteet === Luokka:Curtatone-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
RN Castelfidardo (1922)

RN Castelfidardo () oli Italian kuninkaallisen laivaston Curtatone-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 20. heinäkuuta 1920. Alus laskettiin vesille 4. kesäkuuta 1922 ja liitettiin laivastoon 7. maaliskuuta 1924.Whitley, M. J. s. 180 == Palvelus == Alus luokiteltiin 1. lokakuuta 1938 torpedoveneeksi (). Saksa valtasi aluksen 9. syyskuuta 1943 Pireuksessa. Alus liitettiin Saksan laivastoon nimellä TA16. Liittoutuneiden lentokoneet upottivat aluksen 2. kesäkuuta 1944 Egeanmerellä. ==Lähteet== * * === Viitteet === Luokka:Curtatone-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
RN Curtatone (1922)

RN Curtatone () oli Italian kuninkaallisen laivaston Curtatone-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta. Sen köli laskettiin 3. tammikuuta 1920 ja alus laskettiin vesille 17. maaliskuuta 1922. Alus liitettiin laivastoon 21. kesäkuuta 1923.Whitley, M. J. s. 180 == Palvelus == Alus luokiteltiin 1. lokakuuta 1938 torpedoveneeksi (). Alus upposi 20. toukokuuta 1941 osuttuaan miinaan lähellä Ateenaa. ==Lähteet== * * === Viitteet === Luokka:Curtatone- luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
RN Monzambano (1923)

RN Monzambano () oli Italian kuninkaallisen laivaston Curtatone-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 20. tammikuuta 1921. Alus laskettiin vesille 6. elokuuta 1923 ja liitettiin laivastoon 4. kesäkuuta 1924.Whitley, M. J. s. 180 == Palvelus == Alus luokiteltiin 1. lokakuuta 1938 torpedoveneeksi (). Alus poistettiin palveluksesta 15. huhtikuuta 1951. ==Lähteet== * * === Viitteet === Luokka:Curtatone-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
Metyylitinatrikloridi

Metyylitinatrikloridi (CH3SnCl3) on tinan organometalliyhdisteisiin kuuluva orgaaninen yhdiste. Yhdistettä voidaan käyttää muovien stabiloijana ja muiden muoveja stabiloivien tinayhdisteiden valmistukseen. ==Ominaisuudet== Huoneenlämpötilassa metyylitinatrikloridi on valkoista kiteistä ainetta. Yhdiste liukenee hyvin orgaanisiin liuottimiin. Se liukenee myös kohtalaisesti veteen, mutta hydrolysoituu osittain vesiliuoksessa. Metyylitinatrikloridi esiintyy tetraedrinmuotoisena monomeerina ainoastaan kaasufaasissa. Kiinteänä ja nestemäisenä se muodostaa toisiinsa löyhästi klooriatomien kautta sitoutuneen polymeerimaisen rakenteen. ==Valmistus ja käyttö== Metyylitinatrikloridin valmistamiseen on useita eri menetelmiä. Käytettyjä ovat muun muassa tina(II)kloridin ja metyylikloridin välinen reaktio tai tina(IV)kloridin reaktio dimetyylitinadikloridin tai metyylitrifenyylitinan kanssa.Keith A. Mesch: Heat Stabilizers, Kirk-Othmer Encyclopedia of Chemical Technology, John Wiley & Sons, New York, 2000. Viitattu 10.6.2015 Metyylitinatrikloridia voidaan käyttää PVC-muovin lämmönkestävyyttä parantavana lisäaineena ja siitä myös valmistetaan muita tähän tarkoitukseen käytettyjä tinayhdisteitä.Günter G. Graf: Tin, Tin Alloys, and Tin Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 10.6.2015 ==Lähteet== Luokka:Organometalliyhdisteet Luokka:Tinayhdisteet
RN Aquila (1917)

RN Aquila () oli Italian kuninkaallisen laivaston Aquila-luokan hävittäjä. == Valmistus == Alus tilattiin Napolista Pattisonin telakalta, missä köli laskettiin 11. maaliskuuta 1914. Alus laskettiin vesille 26. heinäkuuta 1917 ja liitettiin laivastoon 8. helmikuuta 1918.Whitley 1988 s. 246 == Palvelus == Alus myytiin Espanjalle 6. tammikuuta 1939. Se sai uuden nimen Melilla. ==Lähteet== * * === Viitteet === Luokka:Aquila-luokan hävittäjät Luokka:Pattisonin telakka Luokka:Italialaiset ensimmäisen maailmansodan risteilijät Luokka:Aquila-luokan risteilijät
RN Falco (1919)

RN Falco () oli Italian kuninkaallisen laivaston Aquila-luokan hävittäjä. == Valmistus == Alus tilattiin Napolista Pattisonin telakalta, missä köli laskettiin 19. elokuuta 1916. Alus laskettiin vesille 16. elokuuta 1919 ja liitettiin laivastoon 20. tammikuuta 1920.Whitley 1988 s. 246 == Palvelus == Alus myytiin Espanjalle 6. tammikuuta 1939. ==Lähteet== * * === Viitteet === Luokka:Aquila-luokan hävittäjät Luokka:Pattisonin telakka Luokka:Italialaiset ensimmäisen maailmansodan risteilijät Luokka:Aquila-luokan risteilijät
Pikkukorpraalisieppo

Pikkukorpraalisieppo (Poecilodryas hypoleuca) on pensassieppojen heimoon kuuluva varpuslintu. ==Levinneisyys== Pikkukorpraalisieppoa tavataan laajalla alueella Uuden-Guinean saarella. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Kuopio Festivals

Kuopio Festivals ry tuottaa tapahtumia, myy tapahtumapalveluja ja välittää ohjelmapalveluja. Kuopio Festivals toteuttaa tapahtumat ammattitaidolla tai on tukena tapahtuman suunnittelussa. Yhdistyksen kautta löytyvät myös tarvittavat alihankintapalvelut (tekniikka, graafinen suunnittelu yms. ). Vuonna 2014 yhdistyksen päätuotanto oli Kuopion kaupungin kanssa yhteistyössä järjestettävä Kuopio Juhlii -tapahtuma 29.-31.8.2014. Lisäksi Kuopio Festivals on myynyt tuotantotyötä muun muassa Runopuulaakille, Kirjakantille ja Täydenkuun Tansseille. Kuopio Festivalsin oma tuotanto Minnan päivät järjestettiin tänä vuonna kuudetta kertaa 19.3-21.3.2015. Kuopio Festivals on aktiivisesti mukana Luovien alojen yhdistys Pro Myllyn toiminnassa. Kuopio Festivals ry on myös sosiaalinen työllistäjä tarjoten työ- tai harjoittelupaikkoja oppilaitosten opiskelijoille, Työ- ja elinkeinotoimiston kautta työelämävalmennukseen tai työharjoitteluun sekä mahdollisuuksia kuntouttavaan työhön. Toiminnan perusarvoja ovat läpinäkyvyys, avoimuus, yhteisöllisyys, jatkuva oppiminen ja kehittyminen, ihmisten arvostaminen sekä tahto ja taito aitoon yhteistyöhön julkisen, kolmannen ja yrityssektorin välimaastossa. == Lähteet == *Kuopio Festivals ry:n kotisivu == Aiheesta muualla == *Kuopio Festivals ry:n kotisivut *Kuopio Festivals Facebookissa Luokka:Kuopiolaiset yhdistykset Luokka:Kuopion kulttuuri
Valkokulmasieppo

Valkokulmasieppo (Poecilodryas superciliosa) on pensassieppojen heimoon kuuluva varpuslintu. ==Levinneisyys== Valkokulmasieppoa tavataan Australian koillisosissa. Lajin kannankehitys on nouseva, ja se on luokiteltu elinvoimaiseksi. ==Lähteet== Luokka:Pensassiepot
Pencak silat

Pencak silat on indonesialainen itsepuolustuslaji. Laji muistuttaa jonkin verran muita itsepuolustuslajeja. Nimi Pencak Silat tarkoittaa suomeksi taistelulajeja. == Aiheesta muualla == Luokka:Indonesialainen kulttuuri Luokka:Taistelulajit
Rusokylkisieppo

Rusokylkisieppo (Poecilodryas cerviniventris) on pensassieppojen heimoon kuuluva varpuslintu. ==Levinneisyys== Rusokylkisieppoa tavataan Australian pohjoisosissa. Lajin kannankehitys on nouseva, ja se on luokiteltu elinvoimaiseksi. ==Lähteet== Luokka:Pensassiepot
Kotalampi (Jyväskylä)

Kotalampi on Keski-Suomessa Jyväskylässä Keltinmäen kaupunginosassa sijaitseva lampi. == Maantietoa == Lammen pinta-ala on 2,1 hehtaaria, se on 200 metriä pitkä ja 150 metriä leveä. Se sijaitsee Kotalamminmäen juurella pienessä painaumassa. Mäki kohoaa lähes 80 metrin korkeuteen lammesta. Siinä ei ole kartan mukaan saaria ja sen rantaviivan pituus on 550 metriä. Sen rannat ovat metsämaata ja järven lähiympäristöön kuuluu Keltinmäen ja Mäyrämäen asuinalueiden taloja. Kotalammen liikuntapuisto on Jyväskylän suurin liikuntapuisto.http://www.jyvaskyla.fi/liikunta/paikat/puistot/kotalampi Lammen ympäri kulkee kuntopolku. Järvi on matala ja siinä viihtyvät kelluvalehtiset vesikasvit. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) järvi kuuluu. Järven vedenpinnan korkeus on 168,0 metriä mpy. Siihen ei tule ojia eikä sillä ole nykyään laskuojaa, mutta vielä vuoden 1963 peruskartalla Kotalammen laskuojana on Kotasenpuro, johon on yhtynyt Soidenlammen laskuoja Mäyräoja, joka laskee Köhniöön. Kotalampea on laajennettu 1970- ja 1980-lukujen välissä. Köhniönjärven laskuoja Köyhänoja virtaa ohi puolen kilometrin päässä alempana laaksossa. == Lähteet == Luokka:Jyväskylän järvet Luokka:Köhniönjärven valuma- alue Luokka:Keltinmäki
Vyösieppo

Vyösieppo (Gennaeodryas placens) on pensassieppojen heimoon kuuluva varpuslintu. ==Levinneisyys== Vyösieppoa tavataan hajanaisella alueella Uuden- Guinean saarella. Lajin populaatio todennäköisesti melko pieni, ja se on vähenemässä elinympäristöjen tuhoutumisen takia. ==Lähteet== Luokka:Pensassiepot
Mustarintasieppo

Mustarintasieppo (Plesiodryas albonotata) on pensassieppojen heimoon kuuluva varpuslintu. ==Levinneisyys== Mustarintasieppoa tavataan laajalla alueella Uuden-Guinean saarella. Vaikka se on laajalle levinnyt, on sitä kuitenkin kuvattu pääasiassa harvinaiseksi. Lajin kanta on kuitenkin vakaa, ja se on luokiteltu elinvoimaiseksi lajiksi. ==Lähteet== Luokka:Pensassiepot
Tasmaniansieppo

Tasmaniansieppo (Melanodryas vittata) on pensassieppojen heimoon kuuluva varpuslintu. ==Levinneisyys== Tasmaniansieppoa tavataan Tasmaniassa ja sen lähisaarilla. Lajin on raportoitu olevan paikallisesti yleinen ja sen kanta on laskeva. Se on luokiteltu vaarantuneeksi lajiksi. ==Lähteet== Luokka:Pensassiepot Luokka:Uhanalaiset linnut
RN Aldebaran

RN Aldebaran () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, misäs köli laskettiin 2. lokakuuta 1935. Alus laskettiin vesille 14. kesäkuuta 1936 ja liitettiin laivastoon vielä saman vuoden lopulla 6. joulukuuta.Whitley, M. J. s. 182 == Palvelus == Alus upposi osuttuaan miinaan 20. lokakuuta 1941. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Altair

RN Altair () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 2. lokakuuta 1935. Alus laskettiin vesille 26. heinäkuuta 1936 ja liitettiin laivastoon vielä saman vuoden lopulla 23. joulukuuta.Whitley, M. J. s. 182 == Palvelus == Alus upposi osuttuaan miinaan 20. lokakuuta 1941. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Andromeda

RN Andromeda () oli Italian kuninkaallisen laivaston toisessa maailmansodassa palvellut Spica-luokan torpedovene. == Valmistus == Alus tilattiin Genovasta Ansaldon telakalta, missä köli laskettiin 2. lokakuuta 1935. Alus laskettiin vesille 28. kesäkuuta 1936 ja liitettiin laivastoon vielä saman vuoden lopulla 6. joulukuuta.Whitley, M. J. s. 182 == Palvelus == Alus upposi ilmahyökkäyksessä 17. maaliskuuta 1941. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Antares

RN Antares () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 2. lokakuuta 1935. Alus laskettiin vesille 19. heinäkuuta 1936 ja liitettiin laivastoon vielä saman vuoden lopulla 23. joulukuuta.Whitley, M. J. s. 182 == Palvelus == Alus upposi ilmahyökkäyksessä 28. maaliskuuta 1943. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Aretusa

RN Aretusa () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 29. lokakuuta 1936. Alus laskettiin vesille 6. helmikuuta 1938 ja liitettiin laivastoon vielä samana vuonna 1. heinäkuuta.Whitley, M. J. s. 182 == Palvelus == Alus poistettiin palveluksesta 1. elokuuta 1958. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Calipso

RN Calipso () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 29. syyskuuta 1937. Alus laskettiin vesille 12. kesäkuuta 1938 ja liitettiin laivastoon vielä saman vuoden lopulla 16. marraskuuta.Whitley, M. J. s. 182 == Palvelus == Alus upposi osuttuaan miinaan 5. joulukuuta 1940. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
George (Etelä-Afrikka)

George on kaupunki Etelä-Afrikan eteläosissa Länsi-Kapin provinssissa. Vuonna 2011 siellä oli noin 157000 asukasta. == Lähteet == Luokka:Länsi-Kapin kaupungit
TweetDeck

TweetDeck on Twitterin kehittämä sosiaalisen median sovellus Twitter- syötteiden hallintaan. Sillä voi selata syötteitä aiheiden (käyttäjän twiitit/päivitykset, hashtagit, aikajanat, Twitter-listat jne.) mukaisesti jaoteltuna. == Aiheesta muualla == * Viralliset sivut Luokka:Twitter Luokka:MacOS-ohjelmat
Panoramio

Panoramio oli Googlen valokuvapalvelu paikkatiedoilla varustetuille valokuville. Panoramioon ladattuja kuvia pystyi tarkastelemaan Google Maps -kartalta. == Aiheesta muualla == * Viralliset sivut Luokka:Googlen ohjelmistot Luokka:Digitaalinen valokuvien jakelu
Tátra-luokka

Tátra-luokka oli Itävalta-Unkarin laivaston kuuden hävittäjän muodostama alusluokka. == Suunnittelu == Alusten propulsiojärjestelmänä oli neljä hiiltä ja kaksi öljyä polttoaineena käyttävää Yarrow-kattilaa, jotka pyörittivät kahteen akseliin kiinnitettyjä AEG-Curtiss-turbiinimoottoreita. Järjestelmä tuotti akseleihin 20 600 hevosvoimaa, mikä mahdollisti 32,5 solmun huippunopeuden. Alukset kykenivät 12 solmun nopeudella 1 600 merimailin toimintamatkaan.Greger, René s. 44 == Alukset == Itävalta-Unkarin viranomaiset tekivät toukokuussa 1910 tarjouspyynnön kuudesta 800 tonnin turbiinimoottorilla varustetusta hävittäjästä, joiden tuli saavuttaa 32,5 solmun nopeus. Tarjouspyyntö toimitettiin Danubiukselle, Stabilimento Tecnico Triestinolle, Cantiere Navale Triestinolle ja Stettiniin Vulcanille. Lopulta Danubius valittiin toimittajaksi poliittisin perustein varmistettaessa unkarilaisten hyväksyntä Tegethoff-luokan alusten hankinnalle. Tátra-luokan hävittäjätGardiner, Robert s. 338dreadnoughtproject.com Nimi Telakka Kölinlasku Vesille Valmis Kohtalo SMS Tátra Ganz Danubius et Company, Porto Ré 19. lokakuuta 1911 4. marraskuuta 1912 18. lokakuuta 1913 Italialle 26. syyskuuta 1920 nimellä RN Fasana poistettu palveluksesta 5. heinäkuuta 1923 SMS Balaton Danubius 6. marraskuuta 1911 16. marraskuuta 1912 3. marraskuuta 1913 Italialle 26. syyskuuta 1920 nimellä RN Zenson poistettu palveluksesta 5. heinäkuuta 1923 SMS Csepel Danubius 9. tammikuuta 1912 30. joulukuuta 1912 29. joulukuuta 1913 Italialle 26. syyskuuta 1920 nimellä RN Muggia haaksirikkoutunut pyörremyrskyssä 25. maaliskuuta 1929 Amoyn edustalla SMS Lika Danubius 30. huhtikuuta 1912 15. maaliskuuta 1913 8. elokuuta 1914 uponnut osuttuaan miinaan 29. joulukuuta 1915 SMS Triglav Danubius 1. elokuuta 1912 22. joulukuuta 1913 8. elokuuta 1914 uponnut osuttuaan miinaan 29. joulukuuta 1915 SMS Orjen Danubius 4. syyskuuta 1912 26. elokuuta 1913 11. elokuuta 1914 Italialle 26. syyskuuta 1920 nimellä RN Pola ja vuodesta 1931 RN Zenson poistettu palveluksesta 1. toukokuuta 1937 ==Lähteet== * * ===Viitteet=== *
Ersatz Tátra -luokka

Ersatz Tátra -luokka oli Itävalta-Unkarin laivaston neljän hävittäjän muodostama alusluokka. == Alukset == Osana vuosien 1914-1915 laivasto-ohjelmaa tehtiin 28. toukokuuta 1914 lisätilaus kuudesta Tátra-luokan aluksesta, mutta töitä ei koskaan aloitettu ensimmäisen maailmansodan alettua. Sodassa kärsittyjen tappioiden korvaamiseksi sekä kipeästi kaivattujen saattokykyisten alusten hankkimiseksi tilattiin 1916 lopulta neljä alusta. Ersatx Tátra -luokan hävittäjätGardiner, Robert s. 338Greger, René s. 47 Nimi Telakka Kölinlasku Vesille ValmisGreger, René s.38 Kohtalo SMS Triglav Danubius, Porto Ré 24. elokuuta 1916 24. helmikuuta 1917 27. heinäkuuta 1917 Italialle 26. syyskuuta 1920 nimellä RN Grado poistettu palveluksesta 30. syyskuuta 1937 SMS Lika Danubius 24. elokuuta 1916 8. toukokuuta 1917 6. syyskuuta 1917 Italialle 26. syyskuuta 1920 nimellä RN Cortellazzo poistettu palveluksesta 5. tammikuuta 1939 SMS Dukla Danubius 11. syyskuuta 1916 18. heinäkuuta 1917 7. marraskuuta 1917 Ranskalle 1920 nimellä Matelot Leblanc poistettu palveluksesta 1936 SMS Uzsok Danubius 25. syyskuuta 1916 26. syyskuuta 1917 25. tammikuuta 1918 Italialle 26. syyskuuta 1920 nimellä RN Monfalcone poistettu palveluksesta 5. tammikuuta 1939 ==Lähteet== * * * ===Viitteet=== *
Neven Žugaj

Neven Žugaj (s. 19. huhtikuuta 1983 Zagreb) on kroatialainen kreikkalais- roomalaisen tyylin painija. Hän on MM- ja EM-mitalisti. Žugaj saavutti Taškentin MM-kilpailuissa 2014 hopeaa 75 kg:n painoluokassa hävittyään loppuottelussa armenialaiselle Arsen Julfalakyanille. Hän sai MM-pronssia 74-kiloisissa Istanbulissa 2011. Hän on sijoittunut MM-kilpailuissa lisäksi kahdeksanneksi 74 kg:n sarjassa 2006 ja 2010. Lontoon olympialaisissa 2012 hän oli samassa painoluokassa kymmenes. Žugaj sai Varnan EM-kilpailuissa 2005 pronssia 74 kg:n sarjassa. Hän oli samassa painoluokassa kymmenes EM- kilpailuissa 2006. Välimeren kilpailuissa hän sai 74-kiloisissa hopeaa 2013 ja pronssia 2009. Hän voitti 74 kg:n painoluokassa Välimeren alueen mestaruuden 2010 ja 2012 sekä sotilaiden maailmanmestaruuden 2008. Hänen kaksoisveljensä on Nenad Žugaj. == Lähteet == Luokka:Kroatialaiset kreikkalais-roomalaisen tyylin painijat Luokka:Vuonna 1983 syntyneet Luokka:Elävät henkilöt